stanford-oval/wikipedia huggingface dataset:
אלכסנדר דאלה אואן
ביוגרפיה

דאלה אואן נולד בברגן.
באולימפיאדת אתונה (2004) סיים דאלה אואן במקום 21 במשחה ל-100 מטר חזה בתוצאה של 1:02.25 דקות.
באליפות העולם שנערכה במונטריאול, קנדה בשנת 2005 סיים דאלה אואן במקום שביעי במשחה ל-100 מטר חזה בתוצאה של 1:01.29 דקות.
באליפות אירופה שנערכה בבודפשט, הונגריה בשנת 2006 זכה דאלה אואן במדליית כסף במשחה ל-100 מטר חזה בתוצאה של 1:00.63 דקות, אחרי רומן סלודנוב מרוסיה (1:00.61 דקות) ולפני אולג ליסוגור מאוקראינה (1:00.64 דקות).
באליפות העולם שנערכה במלבורן, אוסטרליה בשנת 2007 סיים דאלה אואן במקום שמיני במשחה ל-100 מטר חזה בתוצאה של 1:01.67 דקות. בשלב המוקדמות הוא קבע תוצאה של 1:00.34 דקות (שהייתה מספיקה למדליית ארד). נוסף לכך, הוא סיים במקום 15 במשחה ל-200 מטר חזה בתוצאה של 2:14.63 דקות ובמקום 21 במשחה ל-50 מטר חזה בתוצאה של 28.48 שניות.
באליפות אירופה שנערכה באיינדהובן, הולנד במרץ 2008 זכה דאלה אואן ב-3 מדליות זהב ו-2 כסף. מדליית זהב במשחה ל-100 מטר חזה בשיא אירופי חדש של 59.76 שניות, לפני הוג דובוסק מצרפת (59.78 שניות) וליסוגור (1:00.53 דקות) מדליות כסף במשחה ל-50 מטר חזה בתוצאה של 27.53 שניות, אחרי ליסוגור (27.43 שניות) ולפני אלסנדרו טרין מאיטליה (27.64 שניות) ובמשחה ל-200 מטר חזה בתוצאה של 2:09.74 דקות, אחרי גרגורי פלקו מרוסיה (2:09.64 דקות) ולפני דובוסק (2:09.91 דקות). בשני משחים אלו קבע שיא נורווגי חדש.
באולימפיאדת בייג'ינג (2008) זכה דאלה אואן במדליית כסף במשחה ל-100 מטר חזה בתוצאה של 59.20 שניות, אחרי קוסוקה קיטאג'ימה מיפן שקבע שיא עולם חדש של 58.91 שניות ולפני דובוסק (59.37 שניות). נוסף לכך, הוא סיים במקום 17 במשחה ל-200 מטר חזה בתוצאה של 2:11.30 דקות.
באליפות העולם שנערכה ברומא, איטליה בשנת 2009 סיים דאלה אואן במקום 13 במשחה ל-100 מטר חזה בתוצאה של 59.90 שניות ובמקום 29 במשחה ל-50 מטר חזה בתוצאה של 27.78 שניות.
באליפות אירופה שנערכה בבודפשט, בשנת 2010 זכה דאלה אואן בשתי מדליות, זהב וכסף. מדליית זהב במשחה ל-100 מטר חזה בשיא תחרות חדש של 59.20 שניות, לפני דובוסק (1:00.15 דקות) ופביו סקוצולי מאיטליה (1:00.41 דקות) ומדליית כסף במשחה ל-200 מטר חזה בתוצאה של 2:09.68 דקות, אחרי דניאל גיורטה מהונגריה שקבע שיא תחרות חדש של 2:08.95 דקות ולפני דובוסק (2:11.03 דקות)
למרות סערת הרגשות הקשה שבה היה נתון דאלה אואן בשל מתקפת הטרור שנערכה יומיים לפני אליפות העולם בשחייה שנערכה בשאנגחאי, סין בשנת 2011 ושבה נרצחו 76 אנשים, הוא זכה במדליית זהב במשחה ל-100 מטר חזה בתוצאה של 58.71 שניות, לפני סקוזולי (59.42 שניות) וקמרון ואן דר בורג מדרום אפריקה (59.49 שניות) ובמקום חמישי במשחה ל-50 מטר חזה בתוצאה של 27.43 שניות. תוצאתו ב-100 חזה הייתה הטובה ביותר שנקבעה אי פעם ללא חליפת שחייה מהסוג שנאסר ב-2010. הייתה זו מדליית הזהב הראשונה של נורווגיה באליפות העולם בשחייה.
ב-30 באפריל 2012 נפטר דאלה אואן מהתקף לב במהלך מחנה אימונים לקראת אולימפיאדת לונדון 2012 שנערך באריזונה. ההתקף נגרם כתוצאה ממחלת לב איסכמית שלא אובחנה.
תארים והישגים

בשנת 2011 זכה דאלה אואן בתואר שחיין השנה באירופה.
שיאים אישיים > בריכה אלימפית

50 מטר חזה: 27.20 שניות (2011), שיא נורווגיה
100 מטר חזה: 58.71 שניות (2011), שיא נורווגיה
200 מטר חזה: 2:09.68 דקות (2011), שיא נורווגיה
שיאים אישיים > בריכת 25 מטר

50 מטר חזה: 27.13 שניות (2008)
100 מטר חזה: 58.14 שניות (2008), שיא נורווגיה
200 מטר חזה: 2:08.28 דקות (2007), שיא נורווגיה
אליפות אירופה בכדורסל 1946

| --- | --- |
 תאריך התחלה:  30 באפריל 1946
 תאריך סיום:  4 במאי 1946
 מספר משתתפות:  10 
 מארחת:  שווייץ שווייץ
 ערים מארחות:  ז'נבה
 זוכה:   צ'כוסלובקיה
 השחקן המצטיין:  הונגריה (1946–1949, 1956–1957) פרנץ נמת'
 מלך הסלים:  פולין פבל סטוק  12.6 למשחק
 → 19391947 ←
 
אליפות אירופה בכדורסל 1946, ידועה גם בשם יורובאסקט 1946, הייתה האליפות הרביעית שארגנה פיב"א אירופה, והראשונה מאז 1939 בגלל מלחמת העולם השנייה. עשר נבחרות הוזמנו על ידי פיב"א להשתתף בתחרות.
שווייץ נבחרה לארח את האליפות בפעם השנייה, בזכות נייטרליותה במהלך מלחמת העולם. העיר ז'נבה אירחה את האליפות.
בתחרות זכתה נבחרת צ'כוסלובקיה בפעם הראשונה בתולדותיה לאחר שגברה במשחק הגמר על איטליה.
דירוג סופי

צ'כוסלובקיה
איטליה
הונגריה
צרפת
שווייץ
הולנד
בלגיה
לוקסמבורג
פולין
אנגליה
מהלך התחרות

עשר הנבחרות חולקו לשלושה בתים – אחד בעל ארבע נבחרות, ושניים בעלי שלש נבחרות. כל נבחרת שיחקה משחק אחד מול כל נבחרת אחרת בבית שלה.
שתי הראשונות בבית א' (בן 4 הנבחרות), הראשונה בבית ב' (בן 3 הנבחרות) והראשונה בבית ג' (בן 3 הנבחרות) העפילו לחצי הגמר, הנבחרות שסיימו במקום השני בבתים ב' וג' שיחקו ביניהן במשחק על המקום החמישי ושתי האחרונות בבית א' והאחרונות בבתים ב' וג' שיחקו ביניהן על מקומות 7–10.
מהלך התחרות > שלב הבתים > בית א'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  איטליה | 6 | 3 | 3 | 0 | 152 | 71 | 81 |
|  הונגריה | 5 | 3 | 2 | 1 | 113 | 70 | 43 |
|  פולין | 4 | 3 | 1 | 2 | 91 | 102 | -11 |
|  לוקסמבורג | 3 | 3 | 0 | 3 | 53 | 166 | -113 |
| 0 | 1 | 2 |
| --- | --- | --- |
|  פולין | 45 – 28 | לוקסמבורג   |
|  איטליה | 39 – 31 | הונגריה   |
|  לוקסמבורג | 10 – 48 | הונגריה   |
|  פולין | 25 – 40 | איטליה   |
|  איטליה | 73 – 15 | לוקסמבורג   |
|  פולין | 21 – 34 | הונגריה   |
מהלך התחרות > שלב הבתים > בית ב'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  צרפת | 4 | 2 | 2 | 0 | 112 | 29 | 83 |
|  הולנד | 3 | 2 | 1 | 1 | 66 | 74 | -8 |
|  אנגליה | 2 | 2 | 0 | 2 | 38 | 113 | -75 |
| 0 | 1 | 2 |
| --- | --- | --- |
|  אנגליה | 27 – 48 | הולנד   |
|  אנגליה | 11 – 65 | צרפת   |
|  צרפת | 47 – 18 | הולנד   |
מהלך התחרות > שלב הבתים > בית ג'

| נבחרת | נקודות | משחקים | ניצחונות | הפסדים | סלים> זכות | סלים> חובה | סלים> הפרש |
| --- | --- | --- | --- | --- | --- | --- | --- |
|  צ'כוסלובקיה | 4 | 2 | 2 | 0 | 58 | 50 | 8 |
|  שווייץ | 3 | 2 | 1 | 1 | 50 | 43 | 7 |
|  בלגיה | 2 | 2 | 0 | 2 | 56 | 71 | -15 |
| 0 | 1 | 2 |
| --- | --- | --- |
|  צ'כוסלובקיה | 20 – 17 | שווייץ   |
|  בלגיה | 23 – 33 | שווייץ   |
|  בלגיה | 33 – 38 | צ'כוסלובקיה   |
מהלך התחרות > משחקי דירוג

| 0 | 1 | 2 |
| --- | --- | --- |
 : מקום חמישי
 
 
 
|   |  הולנד | 25 |
|   |  הולנד | 25 |
|   |  שווייץ | 36  |
|   |  שווייץ | 36  |
אלפא רומיאו 159

| --- | --- |

Alfa Romeo 159
 מאפיינים כלליים
 יצרן:  אלפא רומיאו
 שנות ייצור:  2005–2011
 יחידות שיוצרו:  247,661
 הרכבה:  איטליה איטליה
 מודל קודם:  Alfa Romeo 156 (אנ')
 מודל אחריו:  Alfa Romeo Giulia (952) (אנ')
 חברת אם:  פיאט
 מרכב:  Front-engine, front-wheel-drive layout (אנ')  Front-engine, four-wheel-drive layout (אנ')
 פלטפורמה:  GM/Fiat Premium platform (אנ')
 אורך:  4,660 מ"מ
 רוחב:  1,828 מ"מ
 גובה:  1,417 מ"מ (סדאן)  1,427 מ"מ (סטיישן)
 משקל:  1,480-1,630 ק"ג (סדאן)  1,530-1,680 ק"ג (סטיישן)
 בסיס גלגלים:  2,700 מ"מ
 מפרט טכני
 מנוע:  מנועי בנזין 4 צילינדרים, 1,742 סמ"ק המפיק 200 כ"ס (מגדש טורבו)  4 צילינדרים, 1,796 סמ"ק המפיק 140 כ"ס  4 צילינדרים, 1,859 סמ"ק המפיק 160 כ"ס מסוג "Alfa Romeo JTS engine" (אנ')  4 צילינדרים, 2,198 סמ"ק המפיק 185 כ"ס מסוג "Alfa Romeo JTS engine" (אנ')  V6 צילינדרים, 3,195 סמ"ק המפיק 260 כ"ס מסוג "Alfa Romeo JTS engine" (אנ') מנועי דיזל, מגדש טורבו 4 צילינדרים, 1,910 סמ"ק המפיק 120 כ"ס מסוג "JTD engine" (אנ')  4 צילינדרים, 1,910 סמ"ק המפיק 150 כ"ס מסוג "JTD engine" (אנ')  5 צילינדרים, 1,956 סמ"ק המפיק 136 כ"ס מסוג "JTD engine" (אנ')  5 צילינדרים, 1,956 סמ"ק המפיק 170 כ"ס מסוג "JTD engine" (אנ')  5 צילינדרים, 2,387 סמ"ק המפיק 200 כ"ס מסוג "JTD engine" (אנ')  5 צילינדרים, 2,387 סמ"ק המפיק 210 כ"ס מסוג "JTD engine" (אנ')
 הילוכים:  תמסורת ידנית - 5 מהירויות  תמסורת ידנית - 6 מהירויות  תמסורת חצי אוטומטית - 6 מהירויות מסוג "Selespeed" (אנ')  תמסורת אוטומטית - 6 מהירויות תוצרת "Aisin Seiki" (אנ') מסוג "AWTF-80 SC" (אנ')
 מעצב:  Italdesign Giugiaro (אנ')
אלפא רומיאו 159 (באיטלקית: Alfa Romeo 159) היא מכונית סלון, המוגדרת כמכונית קומפקטית, מתוצרת יצרנית הרכב האיטלקית אלפא רומיאו אשר יוצרה באיטליה בין השנים  2005–2011.
תצורות "אלפא רומיאו 159"

4 דלתות - סלון.
5 דלתות - סטיישן.
סוגי מנוע "אלפא רומיאו 159"

מנוע בנזין.
מנוע דיזל.
סוגי הנעה "אלפא רומיאו 159"

הנעה קדמית 4x2.
הנעה כפולה 4x4.
תמונות

"אלפא רומיאו 159"
"אלפא רומיאו 159"
"אלפא רומיאו 159"
"אלפא רומיאו 159" - סטיישן
"אלפא רומיאו 159"  - סטיישן
"אלפא רומיאו 159" - מבט לתא הנהג ולוח מחוונים
"אלפא רומיאו 159" - ניידת משטרה
"אלפא רומיאו 159"  - ניידת משטרה
"אלפא רומיאו 159" - ניידת משטרה של משטרת פולין
"אלפא רומיאו 159" - ניידת משטרה בתצורת סטיישן
"אלפא רומיאו 159" - ניידת משטרה בתצורת סטיישן
ראו גם

אלפא רומיאו
אלפא רומיאו 155
אלפא רומיאו 166
הערות שוליים

↑  "אלפא רומיאו 159" 1,750 סמ"ק טורבו autoblog.it/post/19125/alfa-romeo-159-1750-tbi
↑  "אלפא רומיאו 159" automoto.it/catalogo/alfa-romeo/159
↑  "אלפא רומיאו 159" - מפרט טכני automobile-catalog.com/model/alfa_romeo/159
↑  "אלפא רומיאו 159" - מפרט alfaromeopress.com/download/SYSTEM_ARCHIVIO/GRUPPO01~09_SCHEDE_TECNICHE
↑  "אלפא רומיאו 159" auto-data.net/en/alfa-romeo-159
אליעד שרגא

| --- | --- |

 לידה:  26 במאי 1959 (בן 65)
 מדינה:  ישראל 
 השכלה:  אוניברסיטת תל אביב, אוניברסיטת קליפורניה, האוניברסיטה העברית
 תפקידים בולטים:  יו"ר התנועה למען איכות השלטון בישראל
 
אליעד שרגא (נולד ב-26 במאי 1959) הוא עורך דין ישראלי, מייסד התנועה למען איכות השלטון בישראל ויושב ראש התנועה מאז היווסדה.
ביוגרפיה

שרגא הוא דור תשיעי מצד אמו למשפחה ירושלמית ומצד אביו הוא נצר למשפחת בן-גיגי, יוצאי מרוקו.
התגייס בנובמבר 1977 לחטיבת הצנחנים, במלחמת לבנון הראשונה שירת כקצין מסופח בצוות של פלוגת ההנדסה החטיבתית. לאחר שהשתחרר מצה"ל עבד כמאבטח בשגרירות ישראל בלונדון, מטעם השב"כ. שרגא התקדם במילואים לדרגת סגן-אלוף ושירת, בין היתר, כמפקד גדוד בחטיבת מילואים של הצנחנים. השתתף במלחמת לבנון השנייה כקצין מטה בעוצבת האש.
סיים באוניברסיטת תל אביב תארים ראשונים בארכאולוגיה, בגאוגרפיה ובמשפטים. הוא השלים תואר שני במשפטים באוניברסיטת קליפורניה בברקלי. בשנת 2017 השלים לימודי דוקטורט במשפטים באוניברסיטה העברית בהנחיית פרופ' ברק מדינה.
בשנת 1991 הקים את משרד עורכי דין אליעד שרגא ושות'.
בשנת 2009 יצאו לאור שני הכרכים הראשונים מתוך סדרה מתוכננת בת שישה ספרים בתחום המשפט המינהלי, שכתב בשיתוף עם עורך הדין רועי שחר.
בשנת 2020 נבחר לאחד ממאה המשפיעים של המגזין TheMarker.
ביוגרפיה > פעילות ציבורית

בשנת 1990 היה ממובילי המחאה נגד השחיתות השלטונית בעקבות "התרגיל המסריח". שרגא ערך שביתת רעב מול בית הנשיא והפגין בעד הצורך לחשוף את ההסכמים הקואליציוניים לציבור. בהמשך הקים את התנועה למען איכות השלטון בישראל, שנועדה להילחם בשחיתות השלטונית באמצעים משפטיים. התנועה עוסקת בציון לשבח של אנשים שביצרו שלטון החוק ובמלחמה בשחיתות השלטונית. היא מפעילה גם קו לפניות הציבור שמטפל במאות פניות בשנה.
שרגא כיהן בתפקיד יו"ר עמותת "לחופש נולד" שעסקה בפעילות למען שחרורו של רון ארד.
ביוגרפיה > ביקורת

באוגוסט 2018 בית הדין הרבני בתל אביב מתח ביקורת קשה על שרגא במסגרת הליך משפטי שבו ייצג את אביו של סרבן גט. בית הדין הרבני קבע ששרגא ניסה לקעקע את הלגיטימיות של בית הדין ולשבש את חשיפת האמת. עוד נאמר בפסק הדין שהאב "נקט – גם באמצעות בא כוחו עו"ד אליעד שרגא – בפעולה אקטיבית שנועדה להנציח את עיגונה של האישה", ושרגא עצמו "מנע במודע ובזדון אפשרות לסיים את פרשיית העגינות המתמשכת".
מנכ"ל בומברדייה ישראל טען ששרגא השתמש במעמדו בתנועה לאיכות השלטון על מנת לקדם את משרדו הפרטי. שרגא הכחיש זאת.
בשנת 2023 פורסם כי ביקש לכפות על עובדי התנועה לאיכות השלטון השתתפות בהפגנות. יועמ"שית התנועה באותה עת, עו"ד צרויה מידד לוזון ועובדים אחרים התפטרו.
במקרים שונים נטען שגבה שכר טרחה מופרז.
שרגא דחה את בקשתם של פעילים מהתנועה לאיכות השלטון לסיוע במאבקם נגד תוכנית המגדלים בכיכר אתרים. כשניסו לברר מדוע גילו כי הוא נמצא במצב של ניגוד עניינים מכיוון שייצג את אחד מבעלי הזכויות בכיכר.
ביוגרפיה > חיים אישיים

שרגא נשוי לדלית ואב לשישה. מתגורר במודיעין-מכבים-רעות. הוא מגדיר עצמו כאיש ימין.
הערות שוליים

↑  כ-34 שנים
↑  יואב לימור, אלוף גדי שמני: "היחסים הביטחוניים עם ארה"ב הדוקים", באתר ישראל היום, 18 בינואר 2013.
↑  תמונות מלחמה, מגזין המושבות, 22 ביוני 2012
↑  דן מרגלית, איש השנה תשס"ד, באתר nrg‏, 15 בספטמבר 2004
↑  רון בן ישי, זה לא הפאשלות. זה אנחנו, באתר ynet, 5 ביוני 2007
↑  תלמידי דוקטור תשע"ו - הפקולטה למשפטים, באתר האוניברסיטה העברית.
↑  משרד עורכי דין אליעד שרגא ושות'
↑  איתמר לוין, עו"ד אליעד שרגא העיד עדות שקר; מנע בכוחנות סיום עגינות של נכה, באתר News1 מחלקה ראשונה, 23 באוקטובר 2018;
תיק 927170/6 פלונית נ' פלוני, ניתן ב-23 באוגוסט 2018
↑  גידי ליפקין, שרגא אמר לי: אני מוכן לטפל במכרז הרכבת באמצעות התנועה לאיכות השלטון, אם תעביר את הטיפול המשפטי בעסקי בומברדייה למשרד הפרטי שלי, באתר nrg‏, 11 במאי 2012
↑  אבישי גרינצייג, כופה הפגנות ומעכב שכר: הפרקטיקה של יו"ר התנועה לאיכות השלטון נחשפת, באתר כאן – תאגיד השידור הישראלי, 15 באוגוסט 2023
↑  1.5 מיליון שקל שכר טרחה מאישה קשת יום: התנהלות יו"ר התנועה לאיכות השלטון נחשפת, באתר וואלה, 21 באוגוסט 2023
↑   יעל פרידסון, לשכת עורכי הדין תפתח בבדיקה נגד יו"ר התנועה לאיכות השלטון אליעד שרגא, באתר הארץ, 22 באוגוסט 2023
↑  שכר טרחה של מיליון וחצי שקלים מנכה צה"ל: גילויים חדשים על אליעד שרגא
↑  עומר שרביט, העיסוק הפרטי של אליעד שרגא חושף גם אותו לניגוד עניינים, באתר זמן ישראל, 24 באוגוסט 2023
↑  אליעד שרגא: "אני איש ימין, מה שמעניין אותנו זה טוהר המידות" - חדשות משפט ופלילים, באתר ערוץ 7
אח"י נגה

ערך זה עוסק באוניית אימונים ואספקה ששירתה בשנים 1971 עד 1992. אם התכוונתם לקורבטה, ראו .
| --- | --- |
 סמל האונייה אח"י נגה בחיל הים
אח"י נגה בשנות ה-90
אח"י נגה בשנות ה-90
 תיאור כללי
 סוג אונייה:  אוניית אימונים ואספקה
 צי:  חיל הים הישראלי חיל הים הישראלי
 דגל הצי:  , בסיס חיפה.
 סדרה:  אונייה חופית
 ציוני דרך עיקריים
 הוזמנה:  הושקה 1959
 תקופת הפעילות:  1971–1992 (כ־21 שנים)
 אחריתה:  נמכרה לחברה טורקית ב-1992.
 מלחמות וקרבות:    מלחמת יום הכיפורים   מלחמת לבנון הראשונה
 מידות
 הֶדְחֶק:  560 טון נטו.
 אורך:  55 מטר
 רוחב:  8 מטר
 שוקע:  3.50 מטר
 נתונים טכניים
 מהירות:  שיוט
 גודל הצוות:  35 איש
 גובה התרנים:  20.5 מטר
 הנעה:  מנוע דיזל 1060 כ"ס.
 צורת הנעה:  מדחף אחד
 אמצעי לחימה
 חימוש:  2 תותח אורליקון 20 מ"מ.
אח"י נגה הייתה אוניית אימונים ואספקה, ששירתה בחיל הים הישראלי בשנים 1971 עד 1992. שימשה כאוניית אספקה בעת מלחמת יום הכיפורים.
האונייה היא כלי השיט השלישי הנושא שם זה בחיל הים. הראשונה הייתה אח"י נגה (ק-26), שנבנתה כשולת מוקשים והייתה הרכש הראשון מארצות הברית. הוכנסה לשירות בשייטת הגדולה באוקטובר 1948 ואף השתתפה בפעולות, אך נמצאה לא מתאימה והועברה למוסד לעלייה ב'. כלי השיט השני, "אח"י נגה (ק-22)", הייתה קורבטה תוצרת ארצות הברית ששימשה כבסיס צף לשייטת 13. שירתה מ-1953 עד 1968.
התאמת המבנה כאוניית אימונים

אח"י נגה נבנתה בשנת 1959 במספנה הולנדית. שייטה בים הצפוני כאוניית חופים בדגל הולנד. שנקנתה עבור חיל-הים הישראלי על ידי חברת נתיבי הים-התיכון בבעלות יולי עופר. האוניה הגיעה לישראל במהלך שנת 1971 ונכנסה להתקנות שעיקרן: הוספת מנוף, בניית חדרי מי"ק ומגורים לכשישים חניכים. המחסן האחורי הפך למגורים וחדר הרצאות/מועדון. המחסן קדמי מחולק לעליון ותחתון, עם פתח העמסה כולל את הכיסוי המקורי בקורות עץ ובד ברזנט.
על פתח המחסן האחורי נבנה כיסוי קשיח לנחיתת מסוקים עד גודל בל 206. אימון ראשון עם מסוקי בל 206 בוצע על ידי טייסים ותיקים. הנחיתה על סיפון האונייה עברה בהצלחה אך במפגש הפקת הלקחים בטייסת הוגדרה המשימה כקשה ומסוכנת מדי. האונייה לא אושרה להנחתת מסוקים כיוון שהמרחק בין המנוף שהותקן לפנים לעמודים בקדמת מבנה הגשר היה קטן משלושים מטרים.
המדורים באונייה כללו: שני חדרי מי"ק - חדר מי"ק צוות וחדר מי"ק חניכים, מגורי קצינים ומגורי נגדים במבנה העליון. מגורי צוות מתחת לסיפון ובמגורים נוספים שהותקנו במחסן האחורי. חדר אוכל קצינים חדר אוכל צוות וחניכים ומועדון ששימש גם ככיתת הדרכה לחניכים. בתקופה מסוימת הפכו מגורי הנגדים למגורי בנות.
מנוף ויציבות – בקדמת האונייה הותקן מנוף מתוצרת שוודית "הגלונד" בעל כושר הרמה של 5 טון. המנוף אפשר הרמה והורדה של סירות מסוגים שונים. הקניית היציבות לאונייה, לעבודה עם המנוף ולהפלגה בכלל, נעשתה על ידי הכנסת נטל מוצק. הוכנסו מטילי פלדה במשקל של כ-30 טון מכוסים ביציקת בטון בשני צדי החרטום. השקעת החרטום גרמה נהיגה טובה יותר והמשקל בתחתית גרם להקטנת זווית הטלטול.
מערכות - הותקנו שני מכשירי מכ"ם: ניווט אזרחי קלווין יוז 19, צג בגשר וצג במי"ק חניכים. מכ"ם ניווט צבאי ריית'יאון, צג בגשר וצג בחדר מי"ק צוות.
יולי עופר תרם את עמלת התיווך ברכש האונייה, כדי לצייד את כל התאים באונייה בשעונים ומכשירי רדיו, ריהוט חדיש למועדון כולל מערכת סטריאו 'בי אנד או' עם פטפון 'פישר' שהיו אז המילה האחרונה בתחום הבידור הביתי.
צוות: הצוות חולק לארבע מחלקות: גנ"ק, נשק, מכונה, מטבח ואפסנאות. בשגרה נשאה האונייה 35 איש, קצינים, נגדים וחיילים. קיבולת צוות למבצעים מיוחדים, עד 100 איש, כולל רופא וחובש.
חימוש: האונייה כלל: שני תותחי 20 מ"מ אורליקון, בירכתי סיפון הגשר.
ארבעה מק"כ M2 בראונינג משני צדי הגשר ועוד שניים בחרטום. נק"ל 8 עוזים.
סירות: סירת גומי זודיאק מארק III על עריסה המוצבת מעל המחסן הקדמי. רפסודות הצלה מתנפחות לפי התקן לכל הצוות והנספחים.
משימות האונייה

זירת הפעולה - אח"י נגה נרשמה במסגרת בסיס חיפה והייתה כפופה למפקד הבסיס. מרבית הפלגות האונייה נעשו במחצית המזרחית של הים התיכון מחוץ לזירת האחריות של הבסיס. כלי שיט של ח"י בים הפתוח עומד תחת פיקוד ישיר של מפקד חיל הים. מפקדי חיל הים ראו חשיבות לעמוד בקשר ישיר עם האונייה באופן קבוע.
לאונייה הוקצו שתי משימות עיקריות: אוניית אימונים לקורס חובלים ותלמידי בתי ספר ימיים ואוניית אספקה לספינות סער. משימות נוספות של אח"י נגה היו: אוניית מטרה לאימוני צוללות, הפלגות אימונים לשייטת 13 ולוגיסטיקה למבצעים מיוחדים.
אוניית אימונים - המשימה העיקרית של הנגה הייתה בביצוע הפלגות אימונים עבור בית הספר חובלים. בתקופה המדוברת היו אלו מחזורי חובלים כ"ג, כ"ד, כ"ה, כ"ו. החובלים תרגלו ניווטים אסטרונומיים בקטעי הדרך המתרחקים מיבשה או איים כלשהם וניווט חופי בעיקר בים האגאי ולאורך החוף הצפוני של כרתים. בנוסף תרגלו החניכים תוך כדי הפלגה נושאי בקרת נזקים, ימאות, הפעלת חדר המי"ק ועוד.
קציני האונייה וחלק מהנגדים הוגדרו כמדריכים ונשאו שרוך הדרכה אדום כמקובל בבה"ד חיל הים. חלק משגרת ההפלגה התבטא בהחזקת משמרת בגשר. לכל קצין משמרת מצוות האונייה הוצמד חובל מקביל וכך גם לכל תפקיד בגשר, צופים והגאי. למשמרות חניכים התווספו שניים או יותר חניכים שעסקו בניווט. חניכי בתי-הספר הימיים בעכו ובמכמורת קיבלו אפשרות להפליג עם האונייה. ההפלגות כללו ביקורים בנמלים בגזרה הצפון מזרחית של הים התיכון.
אוניית אספקה  לספינות הטילים ולמבצעים מיוחדים כהכנה לקראת מלחמת יום הכיפורים. תדלוק ולוגיסטיקה בעת הפלגות ארוכות שביצעו ספינות הסער עד מלטה. לשם כך צוידה האונייה בשני מכלי דלק בנפח 40 אלף ליטר סולר כל אחד, והוספת מערכת שאיבה נפרדת ממערכת האונייה, מקררי מזון נוספים ומכונות כביסה. הוגדר לה תקן בתוספת אנשי מילואים, בעיקר במקצועות הטכניים וטבח מקצועי.
לאחר מספר ניסויים נבנתה שיטה שאפשרה תדלוק גם בים גלי כאשר ספינת הטילים מתקרבת כ-50 מטר אחרי האונייה, אוספת חבל צף מהמים מושכת וקושרת את חבל הגרירה. צינור הדלק בקוטר "2 נתלה בטבעות מתכת על חבל הגרירה. בספינות הטילים הותקן צינור לקבלת דלק מאזור החרטום אל המכלים. משך התדלוק כולל התקשרות כ-30,000 ליטר בשעה.
פעילות במלחמת יום הכיפורים

מלחמת יום הכיפורים מצאה את אח"י נגה מפורקת לשיפוץ ארוך. קשורה לרציף מספנת ח"י בנמל חיפה, עם מנוע מפורק וכל מערכות החשמל, שני הגנרטורים, הכננות מפורקות וחדרי המי"ק מפורקים.
ביום שישי, 5 באוקטובר 1973 בבוקר, הועלתה הכוננות בחיל הים. תותחי האורליקון ומקלעי אפסי חמש הורכבו בעמדותיהם. בצהריים הוחלט לאפשר למתגוררים קרוב לצאת בכוננות לחזור לאונייה בתוך שעה. קציני האונייה נשארו בה וסוכם כי אם פורצת מלחמה, הצוות כולו מתגייס להרכבה מהירה של כל היחידות המפורקות בסיוע של עובדי המספנה.
בשבת, 6 אוקטובר, עם האזעקה הראשונה, הוכרזו באונייה עמדות נ"מ, והחלה מלאכת הרכבת האונייה. עובדי המספנה למקצועותיהם נרתמו עם צוות האונייה. במקום תהליך מובנה מסודר שתוכנן לשלושה חודשים נוצר צורך לסיים בימים אחדים. בתיאום עם אנשי המספנה העבודה שהחלה בבהילות לא מתוכננת, לבשה צורה וסדרי עדיפויות. עיקר העבודה התבצעה בחדר המכונות: הרכבה מחדש של כל היחידות.
בעדיפות ראשונה נדרשו עובדי המספנה לשמור על תקינותם וכשירותם המבצעית של הסטי"לים. המהירות גרמה גם לתקלות ביום ראשון אחר-הצהריים, החזירו מהמספנה את משאבת המים של המנוע הראשי, מערכת כבדת משקל ויחידה בחיל הים. בעת המעבר על הכבש, נפלה המשאבה למי הנמל. קצין מהאונייה צלל ומצא אותה בתוך הבוץ.
ביום שני, 8 באוקטובר, כבר הורכב המנוע, נבדקו מכלי הדלק, והאונייה קיבלה דלק עבור ספינות הטילים. בליל 8-9 באוקטובר נערך קרב דמיאט. ספינות הסער 3 היו קצרות בדלק. במוצב הפיקוד הימי נשקלה האפשרות לשלוח את אח"י נגה לפגוש ולתדלק את הספינות החוזרות. היציאה בוטלה כאשר המש"ט מיכאל ברקאי דיווח שספינותיו יצליחו לחזור לאשדוד בלא תדלוק בים.
פעילות במלחמת יום הכיפורים > משימה ראשונה הטרדת צוללות

מחלקת מודיעין דיווחה על שלוש צוללות מצריות שנשלחו לחופי ישראל. הדבר היווה איום לתנועת כלי שיט מסחריים במבואות הנמלים ובתנועה ביניהם. הצוללת מונעת על ידי מצברים חשמליים שטעינתם נעשית על ידי מנועי דיזל ולשם כך עליה לעלות על פני המים או לבצע שינור. הצוללת בודקת את השטח ולא עולה או מרימה שנורקל כאשר יש כלי שיט המפעיל מכ"ם בסביבתה. מפקד חיל הים בנימין תלם הגיע אישית לאונייה והוריד לה משימה להוות מטרד לצוללות מצריות שלא יוכלו לטעון מצברים.
לאח"י נגה לא היה סונאר לגילוי צוללות. מהירותה הנמוכה לא אפשרה לה להפעיל פצצות עומק נגד צוללות. לדעת מפקד חיל הים בנימין תלם הייתה הנגה מטרה קטנה וצוללת בלילה תתקשה לפגוע בה. משימה נוספת תצפית לגילוי מטוסי הפצצה נושאי טילים ארוכי טווח מתקרבים מהים לתל אביב. ביום ד, 11 באוקטובר, יצאה למשימה, ובמשך שבוע ימים סיירה האונייה בין יפו להרצליה. הצוות קיים תצפית עירנית וב-16 באוקטובר 73 בשעה 9:15 - כ-35 מיל מערבית לתל אביב דיווחה אח"י נגה למצפ"י ”יתכן צוללת”. מעבר לכך לא היה באפשרותה לעשות. אם הייתה זו אכן צוללת, היא לא טענה מצברים. ב-18 באוקטובר, כאשר התרבו דיווחים על פעילות צוללות בקרבת החוף קיבלה אח"י נגה הוראה לחזור לחיפה.
פעילות במלחמת יום הכיפורים > סיוע לאבטחת השיט

בתחילת המלחמה הכריזו המצרים על מזרח הים התיכון כאזור לחימה ושלחו משחתות ובשלב מסוים גם צוללות לסייר בין מלטה לכרתים. הוברר הצורך בהפגנת נוכחות ספינות סער לאבטחת שיט לישראל במזרח הים התיכון. גם אחרי הפסקת האש חייבה העברת ציוד בדרך הים לישראל. סיורי ספינות סער קוימו ללא הפסקה במשך חודשי חורף 1973/1974. מטעמים מדיניים נמנעו הספינות להיכנס לנמלים וכדי להאריך את זמן הסיור נזקקו לשירותי אח"י נגה.
אזור מרכז הים התיכון ואיי יוון ידוע כסוער במיוחד בחודשי החורף. תדלוק ספינות הטילים חייב למצוא מזג אוויר נוח ככל האפשר לכן כדאי להיכנס למפרצים. מאידך תדלוק כלי שיט צבאיים ואפילו המתנה להם אינה נחשבת כמעבר בתום לב.
השלמת הצוות בצוללים הגנתיים, טכנאים במקצועות הנדרשים לתחזוקת ספינות הסער וצוות רפואי. תגבור במילואימניקים, בימאים, מכונאים ומפעילי מכשירי גילוי ניווט וקשר. ביניהם גם יוסף זברק מצופי ים שחיוניותו התבררה זמן קצר אחר כך.
למצבת הקצינים של האוניה צורפו מוותיקי החיל, אל"ם עזרא קדם ("כריש"). הקצינים צורפו לאונייה על ידי המפקד חיים גבע, בהסכמה טלפונית עם מפקד חיל הים בנימין תלם. לאחר שמצא אותם בנמל חיפה מחפשים תפקיד וחשב שיעזרו לו במצבים בלתי מתוכננים.
תוכנית האב להפלגות הגדירה סבבים של 12 עד 14 ימי הפלגה ובין 24 ל-36 שעות של הפוגת הצטיידות בחיפה. התדלוקים המערביים ביותר בוצעו לאורך החוף המזרחי של סיציליה וספינות סער חיפשו מפלט במים הריבוניים של מלטה.